ועדת הכלכלה, כנסת 25, פרוטוקול מספר 307, 2024-02-19 00:00

דוד ביטן: אני פותח את הישיבה

דוד ביטן:  הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024) (תיקון), התשפ"ד-2023

דוד ביטן:      נציגי משפחות החטופים, אני מבין שאתם רוצים לדבר?     

קריאה: אנחנו נשמח

דוד ביטן: אני אסיים ואז תדברו, הפעם בסוף, בניגוד, כי אני חייב עד 14 לסיים את הישיבה הזאת

דוד ביטן:      התקדמנו, עשינו עכשיו גם ישיבה פנימית בעניין הזה

דוד ביטן:  קודם כל, המצב הוא כזה שהזמן עבר ובינתיים הבנקים עומדים בהתחייבויות, לא באופן מלא, במקרים מסוימים באופן חלקי, במקרים מסוימים באופן מלא

דוד ביטן:  בנק הפועלים עוד לא, אני לא רואה שהוא עומד בחוק הזה באופן מלא

דוד ביטן:       בעניין הזה, בנק ישראל עוד מעט יתחייב לנו שהוא יעשה את הבדיקות שלו עד סוף הרבעון, והוא יטיל קנסות בהתאם לחוק הקיים

דוד ביטן:  לא צריכים לתקן את החוק בעניין הזה, יש לו סמכות לעשות את זה, אם הבנקים לא יעמדו בדרישות החוק

דוד ביטן:  על מנת להקל על המצב, אנחנו ניתן את הארכה באופן רטרואקטיבי, שלא יקבלו תביעות ייצוגיות

דוד ביטן:  בגלל המלחמה אני נותן את הארכה הזאת, אבל 90% מהם כבר עומדים בדרישות החוק

דוד ביטן:       אני רוצה רק להגיד לכם דבר אחד

דוד ביטן:  לבנקים גדולים אין שום בעיה לעמוד במועדים שנקבעו בחוק

רון כץ: כל בנק, דוד

דוד ביטן: במיוחד הבנקים הגדולים

דוד ביטן:  יש להם כוח אדם, יש להם כספים כדי לקחת את האנשים המתאימים ולעשות את העבודה

דוד ביטן:  נכון, עכשיו הייתה מלחמה, זה משנה את המציאות

דוד ביטן:  אבל בגדול זה המצב

דוד ביטן:  לא יכול להיות שכל הזמן שבוע או שבועיים לפני שמגיעים למועד, באים לבקש ארכות כי לא הצליחו לעמוד בזה

דוד ביטן:  הם לא ילדים קטנים

דוד ביטן:  הם צריכים לעמוד במועדים האלה ולהשקיע את כל מה צריך על מנת לעמוד בחוק

דוד ביטן:  בסך הכול, החוק הזה מדבר על שקיפות

דוד ביטן:  הינה, מישהו שלח לי – והראיתי לרון, הוא לא האמין – שהוא משלם 1,003 שקלים בחודש עמלות

דוד ביטן:       אני מבקש דיווח של בנק ישראל בעניין הזה, את ההצהרות שדיברנו, ואנחנו נתקדם לסיים את החוק הזה

דוד ביטן:  בבקשה, בנק ישראל והאוצר

עודד פורר: מאז הדיון הקודם עשינו בדיקות בכל הבנקים, ביקשנו את המידע לגבי ההודעות שהם שולחים – נוסח ההודעות, מועד שהן נשלחות והאופן שבו הן נשלחות

עודד פורר:  מהדיווחים שקיבלנו אני יכולה להגיד שעולה שהבנקים עומדים בחוק

עודד פורר:  יש שיפור מאוד גדול לעומת מה שהיה בינואר

עודד פורר:      אנחנו מתכוונים לעשות בקרה בנושא הזה ברבעון הבא

עודד פורר:  ככל שיהיו הפרות – אנחנו נטיל עיצומים

דוד ביטן: אבל זה ברור לכם שאתם תטילו קנסות? אני רוצה לשמוע את ההצהרה הזאת

ד"ר עידית חנוכה: היא אמרה

עודד פורר: אם יהיו הפרות – אנחנו נטיל קנסות

דוד ביטן: לא, ההפרות קיימות

דוד ביטן:  אם הם לא עומדים בדרישות החוק כפי שהן – זו הפרה מבחינתי

עודד פורר: נכון

דוד ביטן: זה לא שאתם עוד צריכים לבדוק אם הם עומדים או לא עומדים

דוד ביטן:  ברגע שהחוק הזה לא מקוים – זאת הפרה

עודד פורר: ברור

דוד ביטן: לפי החוק הקיים, יש לכם אפשרות לתת 750,000 קנס על כל הפרה

עודד פורר: נכון

רון כץ: אני גם אוסיף שנבקש אחרי זה לראות את הפירוט של זה

רון כץ:  אם הבנק הפר, נבקש בדיון לראות אם הוטלו הקנסות

עודד פורר: הקנסות שלנו מפורסמים

דוד ביטן: אנחנו נעשה דיון אחרי הפגרה ונראה מה המצב

דוד ביטן:  הם צריכים לעבור את הרבעון

דוד ביטן:       בסדר, זה מוסכם? משרד האוצר, אתם מסכימים לעניין הזה?      

עודד פורר: אני רק אגיד שתהליכים אלה לוקחים זמן

דוד ביטן: בסדר, אחרי הפגרה

דוד ביטן:  אחרי הפגרה – זה אומר במאי, ביוני

אביגיל ונקרט: גם אנחנו מבינים שהיה שיפור בין חודש ינואר לחודש פברואר בעמידה של הבנקים בהוראות החוק

אביגיל ונקרט:  הסיכום מקובל עלינו

אביגיל ונקרט:  אנחנו גם חושבים שיש חשיבות מאוד גדולה שאכן יהיה מעקב, פיקוח ובקרה – גם שלנו, גם של הכנסת

אביגיל ונקרט:  ההצעה של בנק ישראל מקובלת עלינו

שלום דנינו: דוד, רק לא היה לי ברור, אולי זה ליקוי בתהליך של חקיקה

שלום דנינו:  למה אין נוסח שקבוע בחוק איך צריך להודיע? הם אומרים שזה נוסחים שונים ולא ברור מה

דוד ביטן: יש מחלוקת לגבי פרשנות מסוימת של החוק

דוד ביטן:  על רוב הדברים אין בעיה, יש מחלוקת מסוימת, הם מבררים אותה

דוד ביטן:  אם יתברר שצריך לתקן את החוק, נעשה תיקון

דוד ביטן:  בנק ישראל יודע בדיוק מה הוא רוצה

דוד ביטן:  הבנקים טוענים לגבי איזה נושא פרשנות מסוימת

דוד ביטן:  נתקן את החוק

שלום דנינו: הבנתי שבסמכותו ובאחריותו של בנק ישראל לנסח בסוף את כל האי-הבנות, למה כן צריך לעשות, וזה יהיה תקף מול הבנקים

דוד ביטן: הם מטפלים בזה

שלום דנינו: כן, הבנתי את זה

דוד ביטן: תקריאו לנו בבקשה את החוק

עמיהוד שמלצר: זאת דחייה של חובת משלוח ההודעות, במקום 1 בינואר 2024 ל-1 באפריל 2024

דוד ביטן: אנחנו מבקשים לאשר להם את הארכה הזאת, מתאריך שהוא בעוד שבוע

ורד קירו-זילברמן: 1 במרץ

דוד ביטן: 1 במרץ, אין בעיה

שלום דנינו: למה 1 במרץ, אם הם מבקשים 1 באפריל?     

ורד קירו-זילברמן: הם כבר עובדים בזה, זה לקצר להם את הטווחים

דוד ביטן:  זה לא שלושה חודשים

דוד ביטן:  אנחנו נותנים להם חודשיים

שלום דנינו: מורידים לחודשיים?     

דוד ביטן: כן, כי הם סיימו את העבודה, נגמר

דוד ביטן:  לא צריך לאשר להם קדימה כשכבר סיימו אותה

ורד קירו-זילברמן: בעקבות מה שאמר היושב-ראש, אנחנו נאשר את זה רטרואקטיבית

ורד קירו-זילברמן:  זאת אומרת, התיקון הזה יחול מ-1

ורד קירו-זילברמן: 1, כדי שלא תהיה הפרה

דוד ביטן: בסדר? לאיפה הלך רון כץ?      

שלום דנינו: להצביע

דוד ביטן: מי בעד ההצעה פלוס התיקון שאמרנו?      

דוד ביטן: אושרה

דוד ביטן: פה אחד

דוד ביטן:       אני רק מבקש מבנק ישראל, באמת, שהפעם, אם הם לא בסדר – תטילו קנסות

דוד ביטן:  לא לרחם על הבנקים

דוד ביטן:  בסדר?     

עודד פורר: בהחלט

עודד פורר:  אנחנו לא מרחמים

דוד ביטן: תודה

דוד ביטן:      בבקשה, המשפחות, אתן יכולות לדבר

נטלי נדל: תודה רבה על זכות הדיבור, לא תכננתי

נטלי נדל:  אני ממעגל שלישי-רביעי

נטלי נדל:  אהובתנו שרון ונועם אביגדורי חזרו מהשבי, אנחנו מאוד שמחים על-כך

נטלי נדל:  יש עוד בן משפחה, טל שהם, שנמצא בעזה

נטלי נדל:       אני ישבתי פה מקודם

נטלי נדל:  כל מה שאני רוצה לדעת עבורנו כעם, כאומה, עבור המשפחות, עבור החטופים, עבור החיילים שלנו שנלחמים כרגע בעזה ובמקומות אחרים, שאנחנו לא באמת עוברים לסדר היום

נטלי נדל:  אבל כשמדברים פה בני משפחה, ונאמר להם: למרות מה שאמרתם, נתחיל בדיון – זה נקרא לעבור לסדר היום

נטלי נדל:       אנחנו רוצים לדעת שהלב של כולנו נמצא באותו המקום

נטלי נדל:  אני בתור אשת משאבי אנוש מתעקשת שכל בוקר כל מי שנכנס למשרד, למרות שהם מתבאסים מאוד על התמונות ועל האמירות האלה

נטלי נדל:  אסור לנו לשכוח

נטלי נדל:  אסור לנו להפקיר אותם

נטלי נדל:       להתחיל ישיבה ולומר שעדיין יש לנו חטופים בעזה, שעדיין נלחמים ועושים הכול עבורם – זה לא רק במילים, זה לא רק בסיסמאות, זה לא רק בדיבורים

נטלי נדל:  זה אולי ה- public speakingהראשון שאני עושה בחיים שלי, אבל אנחנו באמת רוצים לדעת שהלב של כולכם שבוי בעזה, ואנחנו כאומה, אנחנו באמת חטופים

נטלי נדל:       אני מבקשת, אני מתחננת, אי-אפשר לומר למשפחות החטופים: למרות מה שאמרתם, נתחיל בדיון

נטלי נדל:  אפשר להגיד: שמענו, הלב שלנו איתכם

נטלי נדל:  אני כבר לא מדברת על: נעשה את הכול בשביל להחזיר אותם

דוד ביטן: מתי אמרנו? לא אמרנו את המילה למרות

דוד ביטן:  אולי בוועדה אחרת

דוד ביטן:  אנחנו לא דיברנו על זה

נטלי נדל: אני מצטערת לומר, אני לא רוצה להיכנס לזה

נטלי נדל:  אבל האוזניים שלי שמעו את זה היטב וזה חרה לי מאוד

נטלי נדל:  אין להם זמן, הם נמקים

נטלי נדל:  כולנו יודעים את זה

נטלי נדל:  כולנו יודעים את זה

נטלי נדל:       בבקשה, תעשו באמת את כל מה שאפשר – כי נגמר

נטלי נדל:  נגמר

נטלי נדל:  תודה רבה

יוסף ג'וחה: שמי באופן רגיל זה ג'וחה

יוסף ג'וחה:  מ-7 באוקטובר קוראים לי הסבא של אופיר

יוסף ג'וחה:  אני הסבא של אופיר אנגל, שנחטף מבארי ב-7 לחודש כשהיה בביקור אצל חברתו יובל

יוסף ג'וחה:  הוא נחטף יחד עם אבא ועוד נער אחד

יוסף ג'וחה:  אופיר חזר אחרי 54 ימים של גיהינום

יוסף ג'וחה:  לשמוע את הסיפורים האלה מאופיר, כשהוא עוד אומר שהיה לו מזל בשבי, ילד בן 18 – זה פשוט מזעזע

יוסף ג'וחה:  ולחשוב על זה שיש שם עוד 134, כבר 136 ימים – פשוט מטרף את השכל, למי שנמצא בעניינים

יוסף ג'וחה:       רבותיי, אני הייתי פה לפני שלושה וחצי חודשים בפעם האחרונה, ושוחחתי עם כמה חברי הכנסת

יוסף ג'וחה:  אמרתי להם: אתם לא מבינים במה מדובר, אתם אדישים, אתם לא מבינים

יוסף ג'וחה:  אני עוקב אחרי מה שקורה

יוסף ג'וחה:  אני בא היום – אותו דבר

יוסף ג'וחה:  יש פה נתק מהמצב

יוסף ג'וחה:       רבותיי, אחרי שאופיר נחטף, בשבוע הראשון אני קיבלתי וטסאפ מעזה

יוסף ג'וחה:  הטלפון שלי היה על יד השם שלו, ולכן אני הייתי נציג המשפחה, קיבלתי הרבה וטסאפים מתימן, ממצרים, גם מעזה, ומה שכתוב: משפחה, זאת הודעה מאל-קסאם

יוסף ג'וחה:  אופיר אנגל, הצענו לממשלתך חילופי שבויים אבל היא לא קיבלה

יוסף ג'וחה:  זה המסר שלנו: שחרור כל השבויים הציוניים בתמורה לשחרור כל האסירים הפלסטינים

יוסף ג'וחה:  כדי לדעת מה מצבם של כל השבויים שלך, יישאר איתנו בקשר

יוסף ג'וחה:       הם השאירו לי כתובת אימייל

יוסף ג'וחה:  העברתי את זה לשב"כ, השב"כ אמר לי: תחסום

יוסף ג'וחה:  לצערי, עשיתי את זה

יוסף ג'וחה:  לא קרה שום דבר, לא שמענו מאופיר 54 ימים שום דבר

יוסף ג'וחה:       ב-14 באוקטובר הציעו לנו, מישהו זרק הצעה: תעשו לו אזרחות הולנדית – בגלל הרקע האישי שלי

יוסף ג'וחה:  ב-19 באוקטובר ממשלת הולנד הודיעה שיש חטוף הולנדי בעזה

יוסף ג'וחה:  חמישה ימים

יוסף ג'וחה:  כולל שבת ראשון

יוסף ג'וחה:  ממשלת הולנד סידרה לו אזרחות הולנדית ואז ראש ממשלת הולנד מר רוטה התחיל איתנו בקשר, שלח לי וטסאפים, נפגשתי איתו פה בארץ כשהגיע לכמה שעות, ישב איתנו כשעה

יוסף ג'וחה:  שרת החוץ, שרת המשפטים, השגרירה, כל הזמן היו איתנו בקשר

יוסף ג'וחה:       רבותיי, מממשלת ישראל ומכנסת ישראל, חוץ משני חברי הכנסת שהם חברים שלי, אף אחד לא שאל: איך קוראים לי, מה שלומי, איך אנחנו מרגישים

יוסף ג'וחה:  לא במהלך ה-54 הימים כשאופיר היה שם, ולא אחר כך, כשאנו נמצאים כולנו בדאגה גדולה ליוסי ולאלי – שאשתו של אלי נרצחה ושתי הבנות שלו נרצחו והיינו בהלוויה שלהם

יוסף ג'וחה:  שלושה שבועות לקח למיין מהבית השרוף את הגופות, אז לקח שלושה שבועות עד ההלוויה

יוסף ג'וחה:       רבותיי, תתעוררו

יוסף ג'וחה:  תתעוררו ותפסיקו עם כל הדברים הקטנים שאתם מתעסקים בהם שאנחנו רואים בתקשורת

יוסף ג'וחה:  תודה

דוד ביטן: מישהו רוצה להגיד משהו?      

קריאה: כבר אמרנו בבוקר

דוד ביטן: אתם דיברתם

דוד ביטן:  אתה יכול לדבר עוד פעם, אם אתה רוצה

אורן בוטא: אני רוצה להשתתף, באמת, באיחולים שלכם להגעת יקיריכם, ואני בטוח שאם תהיה עסקה כל עם ישראל ילך על העסקה הזאת – והעסקה בדרך

אורן בוטא:  אנחנו לא נגיע אליהם רק באמצעים צבאיים

אורן בוטא:  תהיה עסקה, ואני מבטיח לכם: כל עם ישראל, ימין ושמאל כאחד, יהיו בעד העסקה הזאת

אורן בוטא:       אנחנו רוצים לראות אותם בבית

אורן בוטא:  תודה

יוסף ג'וחה: זה רק ארבעה חודשים

קובי בן עמי: אבל זה לא מה שאנחנו שומעים באמת, בפועל

קובי בן עמי:  יש המון אנשים שמתנגדים לעסקה

דוד ביטן: נכון, יש - - -     

קובי בן עמי: חד משמעית, שרים שמתנגדים בצורה גורפת לעסקה

דוד ביטן: אנחנו לא פותחים פה דיון בעניין הזה

דוד ביטן:       תודה רבה, הישיבה נעולה